Public procurement notice: Contract Award Notice
Published: 2019-08-20
Buyer: Undersøgelseskommissionen om SKAT
Country: DK
Contract type: Services
Procedure: Competitive procedure with negotiation
CPV classification: 72000000 | 72261000: Software support services | 72263000: Software implementation services | 72266000: Software consultancy services | 72268000: Software supply services
Estimated value: 8500000 DKK
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Justitsministeriet v/Undersøgelseskommissionen om SKAT skal anskaffe en e-Discovery-løsning og tilknyttede ydelser, herunder konsulentbistand relateret til e-Discovery-løsningen og uddannelse af kommissionens medlemmer i anvendelsen af e-Discovery-løsningen. Anskaffelsen skal understøtte Undersøgelseskommissionens arbejde i forbindelse med opfyldelsen af dennes kommissorium, hvor Undersøgelseskommissionen om SKAT skal gennemgå store datamængder.
Undersøgelseskommissionen om SKAT blev nedsat den 3.7.2017. Undersøgelseskommissionen om SKAT har ved nedsættelsen fået til opgave at gennemgå en meget omfattende mængde elektroniske data med henblik på at opfylde Undersøgelseskommissionen om SKATs kommissorium. Justitsministeriet skal i denne forbindelse anskaffe en e-Discovery-løsning og en række tilknyttede ydelser til brug for Undersøgelseskommissionen om SKAT. I arbejdet med datasættet og e-Discovery-løsningen skal Undersøgelseskommissionen om SKAT bl.a. gennemføre følgende aktiviteter: Forberedelse af data og løsning til søgning, søge i data, visualisere resultater og foretage udtræk af data. Kontrakten omfatter følgende hovedydelser, som vil blive uddybet nærmere i udbudsmaterialet.
Leverandøren skal etablere løsningen i kundens IT-miljø, så det er muligt for kunden at foretage omfattende og avancerede søgninger i det af kunden indhentede datamateriale med henblik på at identificere filer med oplysninger, som er relevante for kundens videre arbejde. Det indhentede datamateriale omfatter bl.a. e-mail, tekstdokumenter, regneark, præsentationer og billeder og leveres i mange forskellige filformater. Afhængigt af løsningens virkemåde kan forberedelsen af de indhentede data bl.a. omfatte konfiguration og opsætning, udpakning og præprocessering af zip-arkiver, Outlook Personal Stores, e-mail-filer med vedhæftninger m.m. Nogle filer har indhold, der er umiddelbart ikke-indekserbart, idet de kun forefindes i et skannet billedformat og ikke har noget tekstlag. Disse data skal OCR-behandles således, at deres indhold kan indekseres i løsningen. Løsningen indekserer herefter samtlige metadata, der er tilgængelige for de enkelte filer. Løsningen skal gøre det muligt for kunden at udlæse data, eventuelt sammenholdt med supplerende visualiseringer, således at kunden kan gemme data udenfor løsningen. Løsningen giver endvidere kunden mulighed for effektivt at berige de enkelte filer med yderligere metadata.
Leverandøren skal levere løbende ydelser, herunder vedligeholdelse og driftssupport af løsningen. Dette vil blandt andet omfatte løbende opdatering af løsningen, evt. yderligere forberedelse af data, optimering af performance og skriftlig og telefonisk support af kundens driftsleverandørs personale.
Leverandøren skal levere en række ydelser efter kundens bestilling. Dette omfatter bl.a. uddannelse af medarbejdere, brugersupport, ekstra processering og indeksering af data, særlig processering af data med henblik på automatiseret metadataberigelse samt øvrige konsulentydelser relateret til løsningen og indfrielsen af Undersøgelseskommissionen om SKATs behov, som specificeret nærmere i udbudsmaterialet.
Deltagelse i udbuddet kan kun ske elektronisk via ordregivers anvendte elektroniske udbudssystem, jf. adressen i punkt I.3). Her tilgås udbuddet under »Igangværende udbud«. For at få adgang til udbudsmaterialet, skal ansøger være registreret eller registrere sig som bruger.
Såfremt ansøgningen indeholder flere udgaver (versioner) af det samme dokument, vil den seneste uploadede udgave være den gældende.
Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem. Spørgsmål vedrørende prækvalifikation skal stilles senest den 21. marts. Spørgsmål stillet efter denne dato vil blive besvaret, såfremt de er modtaget så betids, at ordregiver kan nå at fremskaffe de nødvendige oplysninger og meddele svarene senest 6 dage inden ansøgningsfristens udløb. Spørgsmål, der modtages senere end 6 dage før fristens udløb, kan ikke forventes besvaret.
Interesserede bedes holde sig orienteret via det elektroniske udbudssystem. Såfremt ansøger oplever problemer med systemet, kan support kontaktes på mail dksupport@eu-supply.com eller telefon (+45) 70 20 80 14.
Ansøger skal som sin ansøgning indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt ansøgeren baserer sig på andre enheders formåen, skal der indgives et ESPD for hver af de enheder, som denne baserer sig på.
Ansøgeren vil blive udelukket fra deltagelse i udbudsproceduren, hvis ansøgeren er omfattet af de i udbudslovens § § 135 og 136 nævnte obligatoriske udelukkelsesgrunde, medmindre ansøger har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens § § 151-152, jf. § 153.
I relation til punkt V.2.4) bemærkes, at beløbet udgør et skøn over den forventede kontraktsum. Skønnet er baseret på de forventede etableringsomkostninger og på det forventede forbrug for løbende ydelser og bestillingsydelser i 72 måneder.
I relation til punkt II.2.9) bemærkes, at hver ansøger kun kan indgive én ansøgning om prækvalifikation.


Winner: Avian
Award value: 8500000
Number of bids: 3